51. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ ΚΑΙ ΠΟΛΙΤΙΣΜΟΥ Αριθ. Γ/ΙΕ/11460 της 28 Ιουν./19 Ιουλ. 1988 (ΦΕΚ Β΄ 500) Ρύθμιση θεμάτων που αφορούν την διαδικασία και λεπτομέρειες εφαρμογής της παρ. 1 του άρθρ. 9 του Νομ. 1597 (ΦΕΚ 68 Α΄ όπως ισχύει). Έχοντας υπόψη: 1.Τις διατάξεις του Νομ. 1262/1982 για την παροχή κινήτρων ενίσχυσης της Οικονομικής και Περιφερειακής Ανάπτυξης της Χώρας, όπως ισχύει. 2.Το άρθρ. 23 του Νομ. 1558/1985 (ΦΕΚ 137/26.7.1985 τεύχ.Α) Κυβέρνηση και Κυβερνητικά Όργανα». 3.Την απόφαση Δ9211/ΔΙΟΝΟΣΕ/1737/3.12. Ι987 (ΦΕΚ 702/Β/4.12.1987) του Πρωθυπουργού και του Υπουργού Εθνικής Οικονομίας «Ανάθεση αρμοδιοτήτων στους Υφυπουργούς Εθνικής Οικονομίας. 4.Την παρ. 1 του άρθρ. 9 του Νομ. 1597/1986 (ΦΕΚ 68Α) «Προστασία και Ανάπτυξη της Κινηματογραφικής Τέχνης» όπως αντικαταστάθηκε από το άρθρ. 45 του Νομ. 1731/1987, αποφασίζουμε: Άρθρ.1.-Όλες οι αιτήσεις υπαγωγής στις διατάξεις του Νομ. 1262/1982 επιχειρήσεων που πραγματοποιούν επενδύσεις παραγωγής και επεξεργασίας κινηματογραφικών ταινιών του άρθρ. 9 παρ. 1 του Νομ. 1597/1986 (ΦΕΚ 68Α) όπως ισχύει, υποβάλλονται και εξετάζονται από την Κεντρική Υπηρεσία Ιδιωτικών Επενδύσεων του Υπουργείου Εθνικής Οικονομίας και οι σχετικές αποφάσεις υπογράφονται από τον Υπουργό Εθνικής Οικονομίας, μετά από γνωμοδότηση της Κεντρικής Γνωμοδοτικής Επιτροπής του άρθρ. 8 του Νομ. 1262/1982. Άρθρ.2.-1.Στις παραπάνω επιχειρήσεις πρέπει να διασφαλίζεται η επαγγελματική ιδιότητα του φορέα της επένδυσης που προβλέπεται από την παρ. 2 του άρθρ. 9 του Νομ. 1597/1986, όπως ισχύει. 2.Για το σκοπό αυτό πρέπει να εκδίδεται βεβαίωση αναγνώρισης της επαγγελματικής ιδιότητας του φορέα της επένδυσης από το αρμόδιο τμήμα κινηματογράφου του Υπουργείου Πολιτισμού. Η βεβαίωση αυτή υποβάλλεται στην αρμόδια Υπηρεσία του Υπουργείου Εθνικής Οικονομίας α)Εφόσον πρόκειται για συγκεκριμένο πρόσωπο ή υφιστάμενες επιχειρήσεις, μαζί με την αίτηση υπαγωγής της επένδυσης στις διατάξεις του Νομ. 1262/1982 και β)εφόσον πρόκειται για υπό σύσταση Εταιρείες, αμέσως μετά τη σύστασή τους και πάντως πριν από την εκταμίευση της πρώτης δόσης επιχορήγησης του Δημοσίου. Άρθρ.3.-Ο μηχανολογικός εξοπλισμός των παραπάνω επενδύσεων πρέπει να προορίζεται αποδεδειγμένα για την επαγγελματική παραγωγή και επεξεργασία κινηματογραφικών ταινιών, που πιστοποιήθηκε με ανάλογη βεβαίωση η οποία εκδίδεται από το αρμόδιο τμήμα κινηματογράφου του Υπουργείου Πολιτισμού, σύμφωνα με το άρθρ. 12 παρ. 1 του Νομ. 1597/1986 όπως ισχύει. Η βεβαίωση αυτή να συνοδεύει τα επίσημα παραστατικά αγοράς του μηχανολογικού εξοπλισμού και θα ελέγχεται από τα αρμόδια όργανα ελέγχου πραγματοποίησης των επενδύσεων αυτών. Άρθρ.4.-Ι.Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβέρνησης. 2.Η απόφαση αυτή να δημοσιευθεί στην Εφημερίδα της Κυβερνήσεως. 